CELEX: 62020CN0657
Language: et
Date: 2020-12-04 00:00:00
Title: Kohtuasi C-657/20: Eelotsusetaotlus, mille on esitanud Juzgado de Primera Instancia n.° 1 de Cazalla de la Sierra (Hispaania) 4. detsembril 2020 – Caixabank SA versus ZN, SD, AH

15.3.2021   
            
            
               ET
            
            
               Euroopa Liidu Teataja
            
            
               C 88/13
            
         
      Eelotsusetaotlus, mille on esitanud Juzgado de Primera Instancia n.o 1 de Cazalla de la Sierra (Hispaania) 4. detsembril 2020 – Caixabank SA versus ZN, SD, AH
      (Kohtuasi C-657/20)
      (2021/C 88/17)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de Primera Instancia n.o 1 de Cazalla de la Sierra
      
         Põhikohtuasja pooled
      
      
         Hageja: Caixabank SA
      
         Kostjad: ZN, SD, AH
      
         Eelotsuse küsimused
      
      Arvestades direktiivis 93/13 (1) sätestatud õigusi ning Euroopa Kohtu 14. märtsi 2013. aasta ja 26. märtsi 2019. aasta kohtuotsustes kehtestatud kriteeriume selle kohta, et maksekohustuse täitmata jätmine peab olema piisavalt tõsine võrreldes laenu kestuse ja summaga, selleks et kohaldada lepingu ennetähtaegse lõpetamise tingimust, tekib kahtlus:
      kas maksekohustuse täitmata jätmine peab olema tõsine nii laenu summa kui ka laenu kestuse seisukohast või piisab sellest, et see on tõsine nendest kriteeriumidest ainult ühe seisukohast?
      Kui arvesse tuleb võtta mõlemat kriteeriumi (laenu kestus ja summa) ning arvestada, et need peavad olema täidetud ja neid tuleb hinnata koos, siis tekib kahtlus, kas riigisisesed õigusnormid (seaduse 5/19 [kinnisvaralaenulepingute kohta] artikkel 24) ja liikmesriigi kohtupraktika (Tribunal Supremo (Hispaania kõrgeim kohus) kohtuotsus nr 463/19) nõuavad nende mõlema kriteeriumi kaalumist.
      Kui täidetud peavad olema mõlemad kriteeriumid (laenu kestus ja summa) ning neid tuleb hinnata koos, tekivad kahtlused, kuidas lahendada need juhtumid, kus esineb tõsine rikkumine ainult laenusumma seisukohast, vastavalt seaduse nr 5/19 artiklile 24, kuna maksmata on jäetud 3 % laenu põhisummast, kuid rikkumine ei ole tõsine laenu kestuse seisukohast, lähtudes ainult seaduse 5/19 artiklis 24 sätestatud ajalistest viidetest, kuna maksmata on jäetud vähem kui 12 laenumakset.
      
         (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT 1993, L 95, lk 29; ELT eriväljaanne 15/02, lk 288).